અમદાવાદ: અમદાવાદીઓમાં એક સમયે ઝડપ, સ્વચ્છતા અને નિયમિતતા માટે વખણાતી બીઆરટીએસ બસ સેવા હવે દિવસે દિવસે કથળતી જાય છે. બીઆરટીએસ બસનું ઓપરેશન અધિકારીઓ ફક્ત ઓફિસમાં બેસીને કરતા હોઇ ઉતારુઓની મુશ્કેલીમાં વધારો જ થઇ રહ્યો છે. તેમાં પણ બીઆરટીએસનો આસ્ટોડિયા રોડ કોરિડોર તો ફક્ત કહેવા પૂરતો જ બીઆરટીએસ કોરિડોર છે કેમકે સમગ્ર કોરિડોરમાં એએમટીએસની બસ જ બીઆરટીએસની બસ કરતાં વધારે દોડી રહી છે.